CELEX: 62017CN0535
Language: bg
Date: 2017-09-11 00:00:00
Title: Дело C-535/17: Преюдициално запитване от Hoge Raad der Nederlanden (Нидерландия), постъпило на 11 септември 2017 г. — NK, в качеството му на синдик на OJ BV и на PI/BNP Paribas Fortis NV

201711170071555592017/C 412/245352017CJC41220171204BG01BGINFO_JUDICIAL20170911161611Дело C-535/17: Преюдициално запитване от Hoge Raad der Nederlanden (Нидерландия), постъпило на 11 септември 2017 г. — NK, в качеството му на синдик на OJ BV и на PI/BNP Paribas Fortis NV
 ---documentbreak--- C4122017BG1610120170911BG0024161161Преюдициално запитване от Hoge Raad der Nederlanden (Нидерландия), постъпило на 11 септември 2017 г. — NK, в качеството му на синдик на OJ BV и на PI/BNP Paribas Fortis NV
   (Дело C-535/17)2017/C 412/24Език на производството: нидерландски
      Запитваща юрисдикция
   
   Hoge Raad der Nederlanden
   
      Страни в главното производство
   
   
      Жалбоподател: NK, в качеството му на синдик на OJ BV и на PI
   
      Ответник: BNP Paribas Fortis NV
   
      Преюдициални въпроси
   
   
            1)
         
         
            Попада ли предявен от синдик въз основа на правомощията му по член 68, параграф 1 от Faillissementswet (Закон за несъстоятелността) иск за обезщетение за вреди в обхвата на изключението, предвидено в член 1, параграф 2, буква б) от Регламент (ЕО) № 44/2001 (
                  1
               ) на Съвета от 22 декември 2000 година относно компетентността, признаването и изпълнението на съдебни решения по граждански и търговски дела, когато този иск е предявен от името на всички кредитори на неплатежоспособния длъжник срещу трето лице на основание на извършени от това трето лице незаконосъобразни действия спрямо кредиторите, като при уважаване на посочения иск приходите от него постъпват в масата на несъстоятелността?
         
      
            2)
         
         
            При утвърдителен отговор на първия въпрос, тоест когато съответният иск попада в приложното поле на Регламент (ЕО) № 1346/2000 (
                  2
               ) на Съвета от 29 май 2000 година относно производството по несъстоятелност, следва ли за закон на държавата, на чиято територия е образувано производството по несъстоятелност да се счита законът, приложим съгласно член 4, параграф 1 от посочения регламент към този иск както по отношение на активната процесуална легитимация на синдика да предяви този иск, така и по отношение на приложимото материално право?
         
      
            3)
         
         
            При утвърдителен на втория въпрос, трябва ли съдилищата на държавата членка по образуване на производството по несъстоятелност в съответния случай, при необходимост да отчитат по аналогия:
            
                     a)
                  
                  
                     разпоредбите на член 13 от Регламент (ЕО) № 1346/2000 на Съвета от 29 май 2000 година относно производството по несъстоятелност в смисъл, че ответникът може да оспори иск, предявен от синдика в полза на всички кредитори на несъстоятелността, като докаже, че действията му, преценени съгласно правото, което би било приложимо към иска, не водят до ангажиране на неговата отговорност в случаите, когато искът за непозволено увреждане срещу него би бил предявен не от синдика, а от индивидуален кредитор; [ориг. 24]
                  
               
                     б)
                  
                  
                     разпоредбите на член 17 от Регламент (ЕО) № 864/2007 (
                           3
                        ) на Европейския парламент и на Съвета от 11 юли 2007 година относно приложимото право към извъндоговорни задължения („Рим II“), по-конкретно във връзка с член 13 от Регламент (ЕО) № 1346/2000 на Съвета от 29 май 2000 година относно производството по несъстоятелност, т.е. във връзка с действащите на мястото на настъпване на твърдяното непозволено увреждане разпоредби за сигурност и правила за поведение, например правилата за финансовото поведение на банки?
                  
               
      (
         1
      )	ОВ L 12, 2001 г., стр. 1; Специално издание на български език, 2007 г., глава 19, том 3, стр. 74.
   (
         2
      )	ОB L 160, 2000 г., стр. 1; Специално издание на български език, 2007 г., глава 19, том 1, стр. 143.
   (
         3
      )	ОB L 199, 2007 г., стр. 40.